paragraph_text: Na FIS Svjetskom prvenstvu u Planici 2010. postigao je 28. mjesto u pojedinačnom natjecanju. U svojoj drugoj sezoni osvojio je 3. mjesto s njemačkom momčadi u Oberstdorfu 2011. Na početku Svjetskoga kupa 2011./2012. osvojio je 9. mjesto u Kuusamu. U Lillehammeru, 3. prosinca 2011. dosegnuo je 2. mjesto, što je njegovo prvo pojavljivanje na postolju. Tjedan dana kasnije osvojio je natjecanje na velikoj skakaonici u Harrachovu pred Thomasom Morgensternom i njegovim suigračem Severinom Freundom. Na istoj skakaonici, njegov otac Holger Freitag slavio je svoju jedinu pobjedu na Svjetskom kupu 8. siječnja 1983. Dana 20. siječnja osvojio je 2. mjesto u poljskim Zakopanima, iza domaćeg favorita Kamila Stocha.